VIRON PASTORIT AREENALLA Alur Õunpuu ja Aivar Arge 2/4
Tervetuloa katsomaan ohjelmaa Viron pastorit areenalla.
Olen Alur Õunpuu, Kuressaaren helluntaiseurakunnan pastori.
Tässä on ystäväni Aivar Arge, seurakuntamme ylistyksenjohtaja.
Puhumme jälleen Jumalan ihmeistä.
Olemme puhuneet ihmeistä, joita tapahtui, -
vaikka emme vielä tunteneet Jeesusta.
Tänään puhumme ihmeistä, -
joita on tapahtunut uskossa ollessamme.
Kun olemme jo vuosikymmeniä tunteneet Jeesuksen.
Niitä ihmeitä on paljon.
Aloitamme Jumalan sanalla.
Psalmi 145:18.
"Herra on lähellä kaikkia, jotka häntä avuksensa huutavat, -
kaikkia, jotka häntä totuudessa avuksensa huutavat."
Puhumme tänään siis ihmeistä elämässämme.
Aivan ensiksi haluan kysyä sinulta, miten tapahtui -
sinun elämässäsi se kaikkein suurin ihme -
se, että tulit uskoon?
Jeesus elää sydämessäsi, olet uusi luomus.
Miten se tapahtui ja missä olit silloin?
Tervehdys, katsojat!
Perheeni asui maalla.
Kuulin, että meidän kylälle oli tulossa uskovia.
Lehdessä oli ilmoitus, jossa kerrottiin, että heillä on teltta.
Arvelin, että he yöpyvät siinä, että se on jokin nuorten kokous.
Nuorten poikien tavalliseen tapaan ajattelin vain, -
että telttailijoille voisi tehdä pientä kiusaa.
Töihin mennessäni näin nurmikolla -
kulttuuritalon edessä ison teltan. Siihen mahtui 150 ihmistä.
Ihmettelin, kuinka ne uskovat yöpyvät kaikki tuossa teltassa.
Kokouksia oli kolmena iltana. Ensimmäisenä iltana -
en mennyt, koska luulin, että siellä vain yövytään.
Töissä kuulin, että siellä julistettiin Jumalan sanaa, -
ja toisena iltana menin kuuntelemaan.
Se oli eräs niitä kertoja, kun Jumala kutsui minua.
Ihmettelin, kun näin siellä erään tytön, -
jonka olin kuullut käyttävän alkoholia.
Odottamatta hän sanoi minulle:
"Nämä kaikki ovat sisariani ja veljiäni."
Sanoin hänelle, että nämähän ovat kaikki vanhoja ihmisiä -
ja hän itse oli 17-vuotias.
Toisaalta kyllä ymmärsin, mitä hän tarkoitti -
ja halusin olla uskovien joukossa.
Joka kerta mennessäni kaupunkiin bussilla -
näin suuren kirkon tien varressa.
Se muistutti siitä, -
että halusin itsekin kuulua uskovien joukkoon.
- Halusit tulla uskoon toisena kokousiltana?
- Oikeastaan kolmantena iltana.
Kiitos Herralle niistä ihmisistä, jotka tulivat kyläämme.
Sinä lauloit kuorossa, jossa oli 20-30 ihmistä.
Halusin kuulla sinun laulavan ja kuuntelin sananjulistusta.
Tunsin sisälläni kutsun, jonka olin tuntenut jo aiemmin.
Kun kutsuttiin eteen rukoilemaan, halusin mennä, mutta pelkäsin.
Mietin myös sitä tyttöä, joka tupakoi ja joi, -
mutta silti sanoi olevansa uskossa.
Ajattelin, että vai sellaisia ne uskovat ovat.
Mutta sisälläni kuulin kuin äänen, joka sanoi:
"Ei sinun tarvitse tehdä samoja asioita."
Silloin nousin ja menin eteen.
Minun tarvitsi vain toistaa perässä rukouksen sanat.
Niillä sanoilla ilmaisin haluavani ottaa Jeesuksen vastaan.
Niin alkoi uskontieni.
- Minä vuonna se tapahtui?
- Se oli vuonna 1990.
- Virosta oli tullut itsenäinen. Maa oli saanut vapauden.
Tunsitko kuitenkin, ettet itse ollut vapaa, -
vai miksi teit sen päätöksen?
Olin monien asioiden orja, kuten tupakan ja alkoholin.
Olin syyllistynyt näpistyksiin kaupoista ja taskuvarkauksiin.
Äitini, joka vielä tuolloin ei ollut uskossa, -
sanoi minulle, että sellaisista asioista joutuu kadotukseen.
Enkä minä tahtonut joutua helvettiin.
Tiesin, että ainoa tie välttää se, olisi uskoontulo.
Tietysti seuraavana päivänä tulivat epäilykset.
Olinko tosiaan uskossa?
Mutta ihmeekseni minulle annettiin teltassa pieni paperilappu, -
jossa oli raamatunpaikka juuri sellaiseen tilanteeseen.
Lue Room. 10:9-10, jos et ole varma pelastuksestasi.
"Sillä jos sinä tunnustat suullasi Jeesuksen Herraksi -
ja uskot sydämessäsi, -
että Jumala on hänet kuolleista herättänyt, niin sinä pelastut."
Luin sen monta kertaa ja rohkenin uskoa, -
että olen uskossa.
Se oli yksi suurimpia kokemiasi ihmeitä.
Elämäsi muuttui. - Muutokset saivat silloin alkunsa.
- Sanoit tuona iltana siinä yksinkertaisessa teltassa:
"Jeesus, anna syntini anteeksi. Pyydän Sinua elämääni."
Minäkin muistan, kuinka kiitimme ja ylistimme Jumalaa.
Nuoret ja vanhat, jotka eivät olleet tottuneet käymään kirkossa -
tulivat katsomaan, mitä siellä teltassa tapahtui.
Olit siellä ja vaikket ehkä käsittänyt kaikkea, -
tunsit, että Jumala oli läsnä.
Teit oman uskonratkaisusi, -
ja elämässäsi on sen jälkeen tapahtunut suuria ihmeitä.
Kyse on elämästä ja kuolemasta. Vaikka tahtoo pelastua, -
jokin yrittää estää ja pelkää nolaavansa itsensä, -
jos menee sinne eteen rukoilemaan.
Edellisessä jaksossa kerroin pelostani erästä paikkaa kohtaan.
Teltalta oli kotiin matkaa kaksi kilometriä.
Oli vielä valoisaa.
Menin sen pelottavan tienristeyksen kautta.
Halusin tietää, uskaltaisinko kävellä siitä yölläkin.
Tienristeykseen liittyi taikauskoista pelkoa.
Menin yhtenä iltana sinne ja tein kokeen.
Huusin: "Hei sarvipäät, tulkaa esiin, jos olette täällä!"
Iho nousi hetkeksi kananlihalle.
Huusin uudestaan ja huomasin, että pelko oli kadonnut.
Tunsin, että Jeesus oli kanssani.
Taikauskoinen pelko oli poissa.
- Pelkosi oli otettu pois.
- Tajusin tulleeni voimallisen kuninkaan valtakuntaan, -
jota pimeyden vallat pelkäävät.
- Olen nähnyt, miten suuri muutos -
sinun elämässäsi on tapahtunut -
sen jälkeen, kun tulit uskoon.
Itse tulin uskoon vain vähän aiemmin kuin sinä.
Minäkin tulin uskoon 1990. Se tapahtui Tallinnassa.
Elämäni oli vain 17-vuotiaana tullut sellaiseen pisteeseen, -
että tunsin pilanneeni kaikki mahdollisuuteni.
Uskoontulo oli ihmeellinen kokemus.
Vaikka en kaikkea heti ymmärtänyt, -
sen ymmärsin, että Jeesus on Vapahtaja, -
joka antaa uuden mahdollisuuden.
Olevisten kirkossa kuuntelin julistusta nuorena miehenä.
Elämäni oli ajautunut karille.
Mutta koin sinun laillasi, että Jumala voi tehdä ihmeen.
Ei tarvinnut enää pelätä, kun Jeesus oli tullut elämääni.
Jumala oli avaamassa uusia ovia.
Yksi suurimmista ihmeistä on se, -
että saa ottaa Jeesuksen vastaan elämäänsä.
Samalla joutuu taisteluun vanhojen tapojensa ja paheidensa kanssa.
Minulle eräs sellainen kompastuskivi oli alkoholi.
Se sai paljon pahaa aikaan.
Tupakoin myös, mutta alkoholi oli kaiken pahan juuri, -
joka toi mukanaan monia ongelmia.
Halusin päästä siitä eroon, mutta kun on jonkin asian orja, -
siitä on vaikea päästä irti omin voimin.
Vaikka olin vasta 17-vuotias, -
olin syvällä sen paheen orjuudessa.
Olin tehnyt monta uudenvuoden- lupausta jättää alkoholi.
Näin sen vievän elämääni väärään suuntaan.
Olevisten kirkossa tulin uskoon.
Elämässäni tapahtui tuona iltana ihme.
Tullessani kirkosta minulla oli -
taskussa tupakka-aski.
Käsi meni kuin automaattisesti taskuun ja heitin tupakat roskiin.
Olin käyttänyt alkoholia melkein joka ilta.
Nyt pääsin siitä hetkessä eroon.
Tajusin, että Jumala todella tekee ihmeitä.
Pahasta riippuvuudesta vapautuminen on inhimillisesti vaikeaa.
Itselleni se oli mahdotonta, enkä enää uskonut pystyväni siihen.
Mutta sitten Jumala ihmeellisesti vapautti siitä orjuudesta.
Yhtäkkiä on vapaa siitä, mihin on ollut sidottu.
Kun puhutaan ihmeistä, joita meille on tapahtunut, -
voisimme sanoa, että koko elämämme on ollut ihme.
Emme tiedä, missä tänään olisimme, -
ellei Jumala olisi tehnyt elämässämme ihmettä.
Jumala on armossaan kutsunut meitä.
Puhuit pelosta vapautumisesta ja alkoholista vapautumisesta.
Elämässäsi on tapahtunut niin paljon ihmeitä, -
että niistä saisi monta ohjelmaa.
Suurimpia ihmeitä elämässäsi on kuitenkin se, mitä tapahtui, -
kun oltuasi jo yhdeksän vuotta naimisissa -
ja toivottuasi lapsia siinä onnistumatta.
Mutta sitten alkoi tapahtua Jumalan ihmeitä.
Palaamme nyt tuohon aikaan.
Kerro, mitä tapahtui.
- Yritimme yhdeksän vuoden ajan saada lapsia.
Kävimme molemmat tutkimuksissa.
Lääkärini kertoi minulle, että hän ei pysty auttamaan enempää.
Olisi käännyttävä asiantuntijoiden puoleen Tartossa tai Tallinnassa.
Keinohedelmöitys saattaisi auttaa.
Ongelma oli se, että siittiöissäni oli suuri pää ja kaksi häntää.
Ne eivät myöskään liikkuneet normaalisti.
Ne olivat kuin kalat verkossa kiinni.
Mutta ajattelin, että saihan Saarakin vanhalla iällään lapsia.
Vierailimme ystävien luona, joilla oli paljon lapsia.
Siunasin heitä ja rukoilin, että itsekin saisimme lapsia.
Puolestamme rukoiltiin seura- kunnassa ja rukoilimme itsekin.
Uskoimme, että Jumala kuulee.
Menin joka aamu kylpy- huoneeseen rukoilemaan lasta.
Päätin, etten lopettaisi ennen kuin saisimme lapsen.
Kului noin kaksi viikkoa.
Sitten Jumala kysyi: Millaisen lapsen haluat?
Vähän harmittikin, että miksi Jumala sellaista kysyy.
Sitten tuli mieleen, että kysymys tarkoittaa, -
toivonko poikaa vai tytärtä. Vastasin: "Poikaa."
Seuraava kysymys oli: Millaista poikaa?
Mietin hetken, mitä vastata.
Sanoin, että hänellä voisi olla tummat hiukset ja pitkät ripset.
Hän rakastaisi Jumalan sanaa.
Istuin silmät kiinni viileässä kylpyhuoneessa, -
peitto päällä. Sitten sain näyn.
Minulla oli kädessä paperiarkki, jossa oli kuvaus pojasta.
Sitten tuli enkeli, joka otti sen viedäkseen sen taivaaseen.
Aloin kiittää Jumalaa lapsesta.
Kahden viikon kuluttua vaimoni kertoi olevansa raskaana.
Yhdeksän vuoden odotuksen jälkeen Jumala teki ihmeen.
- Nyt sinulla on kolme lasta. Se on suuri Jumalan ihme.
- Myös toiset lapset ovat tulleet rukouksen jälkeen.
Seuraavaakin lasta odotimme yhdeksän vuotta.
- Haluatko kertoa, miten toinen lapsenne tuli maailmaan?
Olimme 8-vuotiaan poikani kanssa ajamassa kaupunkiin.
Hän kysyi, miksi hänellä ei ole sisaruksia.
Olin kertonut hänelle, että hän oli tullut rukousvastauksena.
Tuli ajatus puhua asiasta Jumalalle yhdessä.
Rukoilimme ja sitten kiitimme Jumalaa, -
koska kiitos murtaa esteet.
Kiitimme Jumalaa pojasta tai tyttärestä.
Sydämessä oli kuitenkin ajatus tyttärestä.
Pian vaimoni kertoi odottavansa tytärtä.
- Voisin kertoa myös Jumalan johdatuksesta omassa perheessäni.
Meillä oli jo kaksivuotias poika.
Olisimme voineet muuttaa Saarenmaalta -
Tallinnaan tai muuhun isompaan kaupunkiin, -
jossa nuorille avautuisi enemmän mahdollisuuksia.
Olin jo ollut Tallinnassa muutamia kuukausia töissä.
Minulla oli vakituinen työ ja vakaat tulot.
Vaimoni olisi voinut jatkaa kauneudenhoitoalan opintojaan.
Tuntui hyvältä ajatukselta muuttaa sinne.
Mutta se oli meidän oma ajatuksemme.
Jumalalla tuntuu välillä olevan -
meitä varten toiset suunnitelmat.
Ihmeellisesti Jumala siinä tilanteessa -
suuntasi ajatuksemme toisin ja näytti oman suunnitelmansa.
Vaimoni käytti eräitä keinoja, -
jotka liittyivät raskaaksi tulemiseen.
Mutta Jumalan tahto oli, -
että lapsi syntyisi niistä keinoista riippumatta.
Vaimoni alkoi odottaa lasta, vanhinta tytärtämme.
Jumalan aikataulu ja suunnitelma oli täydellisen tarkka.
Tänään voi nähdä, että Jumalan suuri suunnitelma oli -
tehdä mahdolliseksi se, mikä inhimillisesti näytti mahdottomalta.
Tyttäremme syntyi aikana, jolloin olimme suurten päätösten edessä:
lähtisimmekö Saarenmaalta suureen kaupunkiin.
Jumala näki pitemmälle. Perheemme elämä olisi -
muotoutunut toisenlaiseksi, jos olisimme lähteneet pois.
Jumalan huolenpito on toisinaan sitä, -
että Hän asettaa kätensä eteen esteeksi.
Jumalan suunnitelmat eivät aina ole samat -
kuin omat suunnitelmat.
Tajusimme, että Jumala halusi näyttää meille jotakin.
Kun syntyy lapsi, suunnitelmat opintojen ja muun suhteen muuttuvat.
Ymmärsimme, että Jumalan tahto oli, että jäisimme.
Nyt vuosien perästä voi nähdä, -
kuinka tarkasti Jumala oli suunnitellut kaikki asiat.
On tärkeää tuoda kaikki asiat Jumalalle.
Rukoilimme vaimoni kanssa, mutta emme miettineet sitä, -
mitä Jumala tahtoisi.
Hän ilmaisi ajatuksensa ja suunnitelmansa sillä tavoin.
Jumala voi puuttua elämäämme, ja Hänellä on suunnitelma.
Se ihme tapahtui, kun olimme jo uskossa.
Se, mitä tapahtui vanhimman tyttäremme syntymän aikoihin, -
oli Jumalan ihme ja merkki meille.
- Sinulla on neljä lasta, iso perhe. - Kiitos Jumalalle!
Lapset ovat Jumalan lahja ja siunaus.
Aivar, Jumala on puhunut sinulle useita kertoja elämässäsi.
Eräs sellainen oli, kun olit ajamassa autolla.
- Sinä vuonna, kun tulin uskoon, tapahtui monia ihmeitä.
Kerran nukahdin rattiin ja kuulin nimeäni huudettavan.
Ohjasin kiireesti pientareelta takaisin tielle.
Erään kerran piti aamulla herätä bussimatkalle, -
mutta kellot eivät toimineet eikä ollut puhelinta.
Pyysin Jumalaa herättämään aamulla.
Tunsin, kuinka kasvoihini läpsäistiin kämmenellä.
Kun heräsin, en tuntenut kipua siitä.
Kello näytti sekunnilleen aikaa, jolloin minun oli herättävä.
Pyysin Jumalalta voimaa, ja ihmiset paranivat, -
kun panin käteni heidän päälleen.
Jumala sanoi minulle yksinkertaisen lauseen:
"Jos olet minun kanssani, saat minulta voimaa."
Minun piti vain pysyä Hänessä. Monia ihmeitä tapahtui.
Äskettäin olin autolla liikkeellä ja mietin vanhaa sananlaskua, -
joka sanoo, että viisas oppii toisten virheistä.
Mietin, että mistä sitten tyhmä oppii.
Ajattelin, että hän ehkä oppii omista virheistään.
Äkkiä kuulin kysymyksen: "Voiko tyhmä oppia?"
Mietin, että eihän tyhmä kyllä opi omista virheistään.
Sitten oli hetken hiljaista.
Jumala voi antaa vastauksia kysymyksiin, joita pohdimme.
Tällaisia asioita on tapahtunut paljon.
- Ihmeitä on tapahtunut ja tapahtuu koko ajan.
Onko Jumala käyttänyt sinua ihmeiden välikappaleena?
Montakin kertaa. Rukoilimme seura- kunnassa erään henkilön puolesta, -
jolla oli vaikea sokeritauti. Hän käytti insuliinipiikkejä.
Kun hän kävi tarkistuttamassa verensokerin tason, se oli normaali.
Se oli vastaus rukoukseen hänen puolestaan.
Erään toisen selkäkipu parani rukouksen jälkeen.
- Jumala antaa voimaa ja käyttää meitä -
tuodakseen esille ihmeitään toisten elämässä.
Minulla on kokemuksia siitä, -
kun olen käynyt sairaalassa potilaita katsomassa.
Eräs tapaus on jäänyt erityisesti mieleen.
Minun tätini oli joutunut sairaalaan.
Se oli aivan uskontieni alussa. Olin vasta oppimassa monia asioita.
Sydämessä paloi Jumalan rakkauden tuli.
Kiitos Jumalalle se palaa edelleen!
Menin sairaalaan katsomaan sairasta tätiäni.
Tarkoitus oli vain käydä tervehtimässä häntä.
Olin hengessäni palava ja tunsin Jumalan Hengen kehottavan -
rohkeasti kysymään tädiltä, voisinko rukoilla hänen puolestaan.
Jumala antoi voitelun ja laitoin käteni hänen päälleen -
ja rukoilin yksinkertaisen rukouksen:
"Jeesus, paranna tätini. Vapauta hänet sairauksista."
Seuraavana päivänä hänelle sanottiin, -
että hän oli aivan terve.
Jumala haluaa käyttää palvelijoitaan, -
jotta Hänen ihmeensä tulisivat esille.
Ohjelma-aikamme loppuu tänään tähän.
Mutta Jumalan ihmeet jatkuvat!
Toivon, että te rakkaat katsojat olette ymmärtäneet, -
että Jumala käyttää meitä tavallisia miehiä ja naisia.
Siksi, että ihmiset lähellämme saisivat avun.
Älä ajattele, ettet sinä ole mitään.
Emme me itse, mutta Jumala voi, kun annamme Hänen johdattaa.
Ole siunattu ja lähde liikkeelle Jumalan kanssa. Amen.
Suomennos: Marita Jaakkola